
REFERAT DE APROBARE  A PROIECTULUI DE HOTĂRÂRE
privind acordul de principiu al Consiliului Local al Municipiului Timișoara în vederea amplasării „Monument de for public Adi Bărar-Marea Trecere” pe terenul-imobil înscris în CF nr. 404932 Timișoara, nr. top. 12078/1, conform cu Certificatul de urbanism nr. 1521/03.06.2021
1. Descrierea situaţiei actuale: 
	Domnul Corneliu Nicolae Vaida, în calitate de reprezentant al unui grup de inițiativă, prin cererea depusă nr. CCT2021-66/26.07.2021 a solicitat amplasarea unui monument de for public Adi Bărar-Marea Trecere pe imobilul-teren situat în Timișoara, Parcul Alpinet, înscris în CF nr. 404932 Timișoara, nr. top. 12078/1, pe domeniul public al Municipiului Timișoara, în incinta parcului Alpinet (zona Flora) din Timișoara, conform cu Certificatul de Urbanism nr. 1521/03.06.2021.
2. Schimbări preconizate și rezultate așteptate:
	Beneficiarul doreștre să amplaseze un Monument de for public, dedicat artistului Adi Bărar.
	Amplasarea se va face în zona de Nord-Vest a parcului Alpinet, în dreptul scuarului dinspre podul Maria.
 	Ca o preocupare permanentă a municipalității de a păstra imaginea de altădată a orașului Timișoara, de a conserva, respecta și a mobila spațiul public cu statui reprezentând diverse personalități care au  marcat din punct de vedere social, economic și cultural evoluția comunității este necesară amplasarea unui monument de for public Adi Bărar-Marea Trecere pe imobilul-teren situat în Timișoara, Parcul Alpinet, înscris în CF nr. 404932 Timișoara, nr. top. 12078/1, pe domeniul public al Municipiului Timișoara, în incinta parcului Alpinet (zona Flora). 
3. Concluzii:
	Având în vedere cele menţionate mai sus, considerăm necesar acordul de principiu al Consiliului Local al Municipiului Timișoara în vederea amplasării „Monument de for public Adi Bărar-Marea Trecere” pe terenul-imobil înscris în CF nr. 404932 Timișoara, nr. top. 12078/1, conform cu Certificatul de urbanism nr. 1521/03.06.2021

RAPORT DE SPECIALITATE
privind acordul de principiu al Consiliului Local al Municipiului Timișoara în vederea amplasării „Monument de for public Adi Bărar-Marea Trecere” pe terenul-imobil înscris în CF nr. 404932 Timișoara, nr. top. 12078/1, conform cu Certificatul de urbanism nr. 1521/03.06.2021
              Având în vedere Referatul de aprobare a proiectului de hotărâre nr. CCT2021-66/26.07.2021 al Primarului Municipiului Timișoara și Proiectul de hotărâre privind acordul Consiliului Local al Municipiului Timișoara în vederea amplasării „Monument de for public Adi Bărar-Marea Trecere” pe terenul-imobil înscris în CF nr. 404932 Timișoara, nr. top. 12078/1, conform cu Certificatul de urbanism nr. 1521/03.06.2021, facem următoarele precizări:
Domnul Corneliu Nicolae Vaida, în calitate de reprezentant al unui grup de inițiativă, prin cererea depusă nr. CCT2021-66/26.07.2021 a solicitat amplasarea unui monument de for public Adi Bărar-Marea Trecere pe imobilul-teren situat în Timișoara, Parcul Alpinet, înscris în CF nr. 404932 Timișoara, nr. top. 12078/1, pe domeniul public al Municipiului Timișoara, în incinta parcului Alpinet (zona Flora) din Timișoara conform cu Certificatul de Urbanism nr. 1521/03.06.2021.
Terenul este inclus în domeniul public al Municipiului Timișoara conform extras de carte funciară nr. 404932 Timișoara.
	Adi Bărar s-a născut în data de 15 ianuarie 1960, la Timișoara. De la vârsta de 9 ani începe să cânte la chitară. Timp de 4 ani urmează un curs de chitară clasică unde primește primele noțiuni aprofundate despre muzică. Deși se afirmă și dobândește notorietate ca și chitarist, prima experiență muzicală o are cu o trupă de cartier unde activează ca toboșar. Influențele muzicii blues si rock îl determină ca la vârsta de 14 ani să înființeze prima formație, de data asta cântând la chitară. În încercarea de a se face înțeles și de a fi cât mai aproape de public, abordează un stil propriu și astfel în anul 1985 pune bazele formației Cargo, care ulterior va face istorie în rock-ul românesc. În viziunea sa numele trupei trebuia să exprime greutate, încărcătură, să fie format din puține litere și să aibă sens și în alte limbi de circulație internațională. Pe lângă creațiile Cargo, Adi Bărar are o activitate vastă compozițională compunând atât pentru diferiți artiști, cât și muzică de film, generice și scurt metraje.
	A decedat la Spitalul Clinic Județean de Urgență "Pius Brînzeu" Timișoara, în data de 8 martie 2021, la vârsta de 61 de ani.
	Amplasarea se va face în zona de Nord-Vest a parcului Alpinet, în dreptul scuarului dinspre podul Maria.
	Monumentul va fi de tip cadru/poartă prin care se ivește parțial artistul și instrumentul, în altorelief.
	Instrumentul intersectează poarta boltită în punctual de aur, 135 cm de la sol, din înălțimea totală de 220 cm.
	Vederea frontal, respectiv „poarta” sunt poziționate înspre intrarea de pe Spl. T. Vladimirescu. Scuarul secundar, de formă circular, mărginit de coloane va fi capătul de perspectivă ce sugerează o scenă .
	Se vor utilize 2 surse de lumină-o sursă frontală și una posterioară, de intensități diferite, alimentate cu panouri solare .
	Ca o preocupare permanentă a municipalității de a păstra imaginea de altădată a orașului Timișoara, de a conserva, respecta și a mobila spațiul public cu statui reprezentând diverse personalități care au  marcat din punct de vedere social, economic și cultural evoluția comunității este necesară amplasarea unui monument de for public Adi Bărar-Marea Trecere pe imobilul-teren situat în Timișoara, înscris în CF nr. 404932 Timișoara, nr. top. 12078/1, pe domeniul public al Municipiului Timișoara, în incinta parcului Alpinet (zona Flora).
	În temeiul art. 4, lit. d din Legea nr. 120/2006 privind monumentele de for public, „Monumentele de for public se pot realiza după cum urmează: în cadrul unor programe sau proiecte culturale promovate şi susţinute exclusiv din fonduri private, de persoane fizice sau juridice de drept privat, cu acordul autorităţilor administraţiei publice locale competente teritorial.”
	Toate costurile legate de realizarea acestui monument vor fi suportate din fonduri private și sponsorizări, urmând ca în viitor monumentul să fie donat Municipiului Timișoara .
	De asemenea  conform art. 5 din Legea 120/2006 privind monumentele de for public, amplasarea monumentelor de for public se va realiza cu respectarea tuturor prevederilor legale în vigoare privind urbanismul, autorizarea executarii lucrărilor de construcţie cât şi avizul emis de Direcția de Cultură Timiș.	
 	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind acordul de principiu al Consiliului Local al Municipiului Timișoara în vederea amplasării „Monument de for public bust bronz Victor Babeș” pe terenul-imobil înscris în CF nr. 425270 Timișoara, nr. top. 514/1, conform cu Certificatul de urbanism nr. 911/09.04.2021.
[bookmark: _Hlk36138493]	Având în vedere cele expuse mai sus în prezentul raport, apreciem că proiectul de hotărâre privind acordul de principiu al Consiliului Local al Municipiului Timișoara în vederea amplasării „Monument de for public Adi Bărar-Marea Trecere” pe terenul-imobil înscris în CF nr. 404932 Timișoara, nr. top. 12078/1, conform cu Certificatul de urbanism nr. 1521/03.06.2021 îndeplinește condițiile pentru a fi supus dezbaterii și aprobării în plenul consiliului local. 

